****

**V I L J A N D I L I N N**

**LINNAVALITSUS**

**PROTOKOLL**

Viljandi 6. august 2025 nr 2-6/25/36

Algus kell 9.00, lõpp kell 10.00

**Juhatas** abilinnapea Kalvi Märtin

**Protokollis** linnasekretär Ene Rink

**Võtsid osa** haldusameti juhataja Andres Mägi, projektijuht Claid Ježov, planeeringu spetsialist Age Alas, ehitusspetsialist Margus Meo, linnavalitsuse liige Ditmar Martinson

**Puudus -**

**Kutsutud** Mark Orav, Marko Vilumaa

**PÄEVAKORD**

1. Vaksali 4 ehitamine

**PÄEVAKORRAPUNKT NR 1**

**Vaksali 4 ehitamine**

**1.1. KUULATI:**

Kalvi Märtin- tegi sissejuhatuse, kuidas on protsess kulgenud ja kuidas on probleemid padelihalli ehitamisega seoses tekkinud. Probleemid on kaht sorti- padelihalli ehitus on linna teistele kinnistutele planeeritud väikeses mahus ja hoonestusõiguse omanik soovib halli toestada linna spordihoonele.

Mark Orav – rääkis olukorrast ja erinevatest võimalustest selle lahendamiseks. Endise SEB Panga kinnistule ei ole veel taldmikke rajatud ning need saab rajada olemasoleva hoonestusõiguse sisse.

Kalvi Märtin- kui volikogu lubab, siis parkla poole võivad need taldmikud ulatuda.

Mark Orav – 20-50 cm parkla poole hoonestusõiguse laiendamine ootab volikogu otsust, ei ehita enne volikogu, poste ei pane ja taldmikke ei tee.

Kalvi Märtin – me teeme uue ettekirjutuse ja anname pikenduse kuni 1.09.2025. SEB Panga poolsest üle kinnistu piiri minemisest arendaja loobub.

Kalvi Märtin – spordikooli seina osas on nii, et arendaja soovib sinna 6-7 cm liimpuittalad panna. Kuna laieneb ka sellega meie varale, siis tuleb ka seal hoonestusõigust laiendada.

25.a jooksul ei saa siis linn ise selle pinnaga midagi ette võtta. Enne volikogu ei tohi ka neid panna.

**OTSUSTATI**

1. Endise SEB Panga kinnistule ei minda ning vajalikud rajatised saab rajada olemasoleva hoonestusõiguse ala sisse.

2. Parkla poole laienemist küsitakse volikogult, kuid enne otsust mingi tegevusega seal linna maal alustada ei tohi.

3. Spordikooli seinale postide panemine vajab samuti volikogu otsust, kuna hoonestusõigus laiendab meie kinnistule ja meie hoone seinale. Enne volikogu otsust poste panema hakata seal ei tohi.

4. Arendaja on valmis rajama hoonestusala ja Vaksali tn 2a (89715:002:0150) kinnistupiiri vahele sillutiskividest kõnnitee, mis on tulevikus mõeldud avalikuks kasutamiseks

(allkirjastatud digitaalselt) (allkirjastatud digitaalselt)

Kalvi Märtin Ene Rink

juhataja protokollija